Document ID: /roh_data/filtered/fineweb-2-filterrobots_roh.jsonl.gz/45159

La SSR emetta puspè partidas da la Champions League a partir da la stagiun 2024/25. Concret possian ins guardar 17 partidas inclusivamain il final sin ils emetturs SRF, RTS e RSI.
Per cas ch’ina equipa svizra sa qualifitgescha per ils playoffs, lura dessi duas partidas supplementaras. Vitiers vegnian partidas da l’Europa League e da la Conference League. Sco la SSR scriva, valia la nova cunvegna per trais stagiuns.
Il 2020 aveva la SSR pers ils dretgs d’emetter als emetturs privats da CH Media. Suenter trais onns vegn la SSR puspè sco suletta a pudair mussar las partidas en la televisiun ch'è accessibla a tuts. Questa nova cunvegna vala per il mument per trais onns fin la stagiun 2026/2027.